ΓΡΑΠΤΗ ΕΡΩΤΗΣΗ E-0783/02

υποβολή: Brice Hortefeux (PPE-DE) προς την Επιτροπή

(20 Μαρτίου 2002)

Θέμα: Εφοδιασμός σε ενέργεια

Στη δεκαετία του 70, η Κοινότητα έπεσε θύμα των αυξήσεων της τιμής ενέργειας, των συγκρούσεων στην Εγγύς Ανατολή και του πληθωριστικού πετροδολαρίου. Μια τέτοια κατάσταση μπορεί κατά τα φαινόμενα να επαναληφθεί και μάλιστα κατά πλέον επώδυνο τρόπο αναμφίβολα λόγω εξελίξεων στις κοντινές γεωργικές ζώνες.

Η Επιτροπή εκτιμά ότι σε είκοσι ή τριάντα χρόνια, η Ένωση θα εξαρτάται κατά 90 % από τις εισαγωγές για την κάλυψη των αναγκών της σε πετρέλαιο. Για το πετρέλαιο το ποσοστό θα ήταν της τάξης του 70 % ενώ για τον άνθρακα θα άγγιζε το 100 %. Οι εισαγωγές μας σε ενέργεια προέρχονται ως επί το πλείστον από περιοχές πολιτικά ασταθείς. Η Δυτική Ευρώπη που έχει καταστεί μία εκ των πλέον ισορροπημένων και ειρηνικών περιοχών, είναι δυνατόν να θιγεί από τις συνέπειες της εξωτερικής αυτής αστάθειας.

Η Πράσινη Βίβλος της Επιτροπής με τίτλο προς μία ευρωπαϊκή στρατηγική ασφάλειας του εφοδιασμού σε ενέργεια παρέχει μια γενική ιδέα των στοιχείων που επηρεάζουν την ασφάλεια του εφοδιασμού στις όλο και περισσότερο αλληλοεξαρτώμενες οικονομίες του σήμερα και του αύριο, έστω και αν η περίοδος που λαμβάνεταιπόψη (έως το 2030) φαίνεται ανεπαρκής γιατί θα ήταν προτιμότερο να προβλεφθούν σενάρια με χρονικό ορίζοντα έως το 2050. Στο πλαίσιο αυτό και χωρίς να παραβλέπονται τα γεγονότα της 11ης Σεπτεμβρίου, ποια συνέχεια προτίθεται να δώσει η Επιτροπή στον προβληματισμό αυτό και συγκεκριμένα με ποια μέσα, ποιους ρυθμούς και με ποιο κόστος μπορούν να διαφοροποιηθούν οι πηγές εφοδιασμού μας και να προωθηθούν νέες μορφές ενέργειας·

Απάντηση της κας de Palacio εξ ονόματος της Επιτροπής

(22 Απριλίου 2002)

Η Πράσινη Βίβλος της Επιτροπής για την ασφάλεια του ενεργειακού εφοδιασμού(1) πυροδότησε μία άνευ προηγουμένου δεκαπεντάμηνη συζήτηση σε ολόκληρη την Ευρώπη, η οποία αγκάλιασε και ευρύτερα ζητήματα των προοπτικών και πολιτικών ενεργειακού εφοδιασμού. Ένας από τους κεντρικούς άξονες της συζήτησης ήταν οι κίνδυνοι που συνεπάγονται οι ανάγκες της Ένωσης για εισαγόμενη ενέργεια.

Η Επιτροπή διαμορφώνει ορισμένα από τα μέσα που θα βοηθήσουν την Ένωση να αντιμετωπίσει τα μελλοντικά προβλήματα ενεργειακού εφοδιασμού: οι προτεινόμενες αναθεωρήσεις των Οδηγιών για την εσωτερική αγορά(2), η Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας(3), η προτεινόμενη δέσμη προαγωγής εναλλακτικών καυσίμων στις μεταφορές(4), η προτεινόμενη Οδηγία για την ενεργειακή απόδοση των κτιρίων(5), ο προτεινόμενος κανονισμός για τις κρατικές ενισχύσεις στην βιομηχανία άνθρακα(6), η στρατηγική εταιρική σχέση με τη Ρωσία, το Έκτο Πρόγραμμα Πλαίσιο για την Έρευνα και την Τεχνολογική Ανάπτυξη και η ανακοίνωση για την ενεργειακήποδομή(7). Καταρτίζονται νέες προτάσεις για την αύξηση της ενεργειακής απόδοσης, την ενίσχυση των αποθεμάτων ασφαλείας, καθώς και για την εξέταση του μελλοντικού ρόλου της παραγωγής πυρηνικής ενέργειας.

Η Επιτροπή προτείνει ναποβάλει στο Ευρωπαϊκό Συμβούλιο, στη συνεδρίαση της Σεβίλλης (21 και 22 Ιουνίου 2002), συγκεφαλαιωτική έκθεση για τα αποτελέσματα της συζήτησης που πυροδότησε η Πράσινη Βίβλος και για τις μελλοντικές δράσεις.

(1) COM(2000)769 τελικό.

(2) COM(2001)125 τελικό.

(3) ΕΕ L 283 της 27.10.2001.

(4) COM(2001)547 τελικό.

(5) COM(2001)226 τελικό.

(6) COM(2001)423 τελικό.

(7) COM(2001)775 τελικό.